CELEX: 31978L0053
Language: el
Date: 1977-12-19 00:00:00
Title: Οδηγία 78/53/ΕΟΚ του Συμβουλίου της 19ης Δεκεμβρίου 1977 περί θεσπίσεως συμπληρωματικών διατάξεων σχετικά με τις στατιστικές έρευνες που πρέπει να πραγματοποιούνται από τα κράτη μέλη περί του ζωικού κεφαλαίου βοοειδών

Avis juridique important

|

31978L0053

Οδηγία 78/53/ΕΟΚ του Συμβουλίου της 19ης Δεκεμβρίου 1977 περί θεσπίσεως συμπληρωματικών διατάξεων σχετικά με τις στατιστικές έρευνες που πρέπει να πραγματοποιούνται από τα κράτη μέλη περί του ζωικού κεφαλαίου βοοειδών  

Επίσημη Εφημερίδα αριθ. L 016 της 20/01/1978 σ. 0020 - 0021 Ελληνική ειδική έκδοση: Κεφάλαιο 03 τόμος 19 σ. 0251  Ισπανική ειδική έκδοση: Κεφάλαιο 03 τόμος 13 σ. 0183  Πορτογαλική ειδική έκδοση : Κεφάλαιο 03 τόμος 13 σ. 0183 

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Δεκεμβρίου 1977 περί θεσπίσεως συμπληρωματικών διατάξεων σχετικά με τις στατιστικές έρευνες που πρέπει να πραγματοποιούνται από τα Κράτη μέλη περί του ζωικού κεφαλαίου βοοειδώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 209,  την οδηγία του Συμβουλίου 73/132/ΕΟΚ της 15ης Μαΐου 1973 περί των στατιστικών ερευνών που πρέπει να πραγματοποιούνται από τα Κράτη μέλη περί του ζωικού κεφαλαίου βοοειδών, τις προβλέψεις για τα διαθέσιμα προς σφαγή βοοειδή και τις στατιστικές σφαγής  βοοειδών(1),  την πρόταση της Επιτροπής,  τη γνώμη της Συνελεύσεως(2),  Εκτιμώντας:  ότι, για να διευκολυνθεί η προσέγγιση των μεθόδων ερεύνης και η εναρμόνιση των στατιστικών στον τομέα των βοοειδών, πρέπει να διευκρινισθούν ή να συμπληρωθούν ορισμένες διατάξεις της οδηγίας 73/132/ΕΟΚ- ότι, επειδή για τεχνικούς λόγους η Ιταλία δεν μπόρεσε να προσαρμόσει στις τελευταίες εξελίξεις τη βάση δειγματοληψίας, κατά τη διάρκεια της περιόδου που καλύπτεται από την οδηγία 73/132/ΕΟΚ, προκειμένου να τηρήσει τα κοινοτικά όρια λαθών, επιθυμεί την  παράταση της παρεκκλίσεως που προβλέπεται στο άρθρο 4 της εν λόγω οδηγίας- ότι, μία ετήσια έρευνα τον Δεκέμβριο έχει αποδειχθεί ως ανεπαρκής για να επιτρέπει την περιοδική προσαρμογή των βραχυπροθέσμων προβλέψεων της πιθανής προσφοράς βοοειδών- ότι, ορισμένες διατάξεις της οδηγίας 73/132/ΕΟΚ εφαρμόζονται κατά τη διεξαγωγή προσωρινής ερεύνης και ότι πρέπει να θεσπισθούν για το σκοπό αυτόν ειδικές λεπτομέρειες σχετικά με τις προθεσμίες διαβιβάσεως των αποτελεσμάτων και την περίοδο καταρτίσεως  προβλέψεων- ότι πρέπει να καθορισθεί η χρηματική συνεισφορά της Κοινότητος στις δαπάνες που υπεβλήθησαν τα Κράτη μέλη κατά τη διεξαγωγή των ερευνών που προβλέπονται από την παρούσα οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρέκκλιση που προβλέπεται στο άρθρο 4 παράγραφος 3 της οδηγίας 73/132/ΕΟΚ παρατείνεται για την Ιταλία έως το 1980.  2. Στο άρθρο 4 της οδηγίας 73/132/ΕΟΚ, η παράγραφος 4 αντικαθίσταται από το ακόλουθο κείμενο:  "4. Τα Κράτη μέλη λαμβάνουν, αν είναι απαραίτητο, τα κατάλληλα μέτρα για να εκτιμήσουν τα λάθη παρατηρήσεως." 3. Στο άρθρο 5 της οδηγίας 73/132/ΕΟΚ η παράγραφος 4 αντικαθίσταται από το ακόλουθο κείμενο:  "4. Τα αποτελέσματα των ερευνών, που πρέπει να επεξεργάζονται σύμφωνα με τις παραγράφους 2 και 3, δύνανται να λαμβάνονται βάσει μιας από τις δύο κοινοτικές έρευνες, που πραγματοποιήθηκαν κατά τη διάρκεια του έτους αναφοράς." 4. Στο άρθρο 6 της οδηγίας 73/132/ΕΟΚ, η παράγραφος 1 αντικαθίσταται από το ακόλουθο κείμενο:  "1. Τα Κράτη μέλη καταρτίζουν με βάση τα αποτελέσματα των ερευνών και των άλλων διαθεσίμων στοιχείων προβλέψεις για την εγχώρια ακαθάριστη παραγωγή βοοειδών για τις δύο περιόδους των έξι μηνών, οι οποίες αρχίζουν αντίστοιxα την 1η Ιανουαρίου και την 1η  Ιουλίου.  Η εγχώρια ακαθάριστη παραγωγή βοοειδών περιλαμβάνει το σύνολο των εσφαγμένων βοοειδών εγχώριας και αλλοδαπής καταγωγής, συμπληρούμενη από το υπόλοιπο του εξωτερικού εμπορίου των ζώντων βοοειδών." 5. Οι πρώτες δύο γραμμές του άρθρου 6 παράγραφος 2 της οδηγίας 73/132/ΕΟΚ αντικαθίστανται από το ακόλουθο κείμενο:  "Οι προβλέψεις για την εγχώρια ακαθάριστη παραγωγή βοοειδών καταρτίζονται για τις ακόλουθες κατηγορίες:"  Άρθρο 2  1. Τα Κράτη μέλη πραγματοποιούν κάθε έτος προσωρινή έρευνα για το ζωικό κεφάλαιο βοοειδών, λαμβάνοντας οποιαδήποτε ημέρα του Μαΐου ή του Ιουνίου ως ημέρα αναφοράς.  2. Η πρώτη προσωρινή έρευνα λαμβάνει χώρα το 1978.  3. Στην προσωρινή έρευνα, εφαρμόζονται οι διατάξεις της οδηγίας 73/132/ΕΟΚ περί της έρευνας του Δεκεμβρίου, πλην του άρθρου 5 παράγραφοι 1 και 2 της οδηγίας αυτής.  Εν τούτοις, τα Κράτη μέλη που αντιμετωπίζουν δυσκολίες για να περιλάβουν στο ερωτηματολόγιο της προσωρινής ερεύνης όλες τις κατηγορίες που αναφέρονται στο άρθρο 3 της οδηγίας 73/132/ΕΟΚ, θα δύνανται να υπολογίζουν, με βάση τα αποτελέσματα των εθνικών  τους ερευνών, το δυναμικό αφ' ενός των κατηγοριών βοοειδών που προορίζονται για σφαγή και αφ' ετέρου των δαμαλών ενός έτους και άνω.  Η προηγούμενη παρέκκλιση ισχύει μέχρι το 1980, εκτός εάν το Συμβούλιο, προτάσει της Επιτροπής, αποφασίσει την παράτασή της.  4. Τα Κράτη μέλη ανανοινώνουν στην Επιτροπή, το αργότερο μέχρι την 30ή Σεπτεμβρίου, τα προσωρινά αποτελέσματα της προσωρινής ερεύνης, χωρίς περιφερειακή υποδιαίρεση. Τα οριστικά αποτελέσματα πρέπει να ανακοινώνονται το δυνατό συντομότερα.   Άρθρο 3  Η αναγκαία δαπάνη για την πραγματοποίηση των ερευνών, που προβλέπονται από την παρούσα οδηγία, κατά τη διάρκεια των ετών 1978, 1979 και 1980, επιβαρύνει, για ένα κατ' αποκοπή ποσό που θα καθορισθεί, τον προϋπολογισμό των Ευρωπαϊκών Κοινοτήτων.    Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 19 Δεκεμβρίου 1977.  Για το Συμβούλιο Ο Πρόεδρος H. SIMONET  (1) ΕΕ αριθ. Ν 153 της 9.6.1973, σ. 25.  (2) ΕΕ αριθ. Α 163 της 11.7.1977, σ. 73.